**Ministru kabineta noteikumu projekta “Grozījumi Ministru kabineta 2018. gada 4. septembra noteikumos Nr. 562 „Darbības programmas „Izaugsme un nodarbinātība” 2.10. prioritārā virziena „Tehniskā palīdzība „Eiropas Sociālā fonda atbalsts Kohēzijas politikas fondu ieviešanai un vadībai””, 2.11. prioritārā virziena „Tehniskā palīdzība „Eiropas Reģionālās attīstības fonda atbalsts Kohēzijas politikas fondu ieviešanai un vadībai”” un 2.12. prioritārā virziena „Tehniskā palīdzība „Kohēzijas fonda atbalsts Kohēzijas politikas fondu ieviešanai un vadībai”” projektu iesniegumu atlases otrās kārtas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Nav nepieciešams atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktam.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK noteikumu projekts “Grozījumi Ministru kabineta 2018. gada 4. septembra noteikumos Nr. 562 „Darbības programmas „Izaugsme un nodarbinātība” 2.10. prioritārā virziena „Tehniskā palīdzība „Eiropas Sociālā fonda atbalsts Kohēzijas politikas fondu ieviešanai un vadībai””, 2.11. prioritārā virziena „Tehniskā palīdzība „Eiropas Reģionālās attīstības fonda atbalsts Kohēzijas politikas fondu ieviešanai un vadībai”” un 2.12. prioritārā virziena „Tehniskā palīdzība „Kohēzijas fonda atbalsts Kohēzijas politikas fondu ieviešanai un vadībai”” projektu iesniegumu atlases otrās kārtas noteikumi”” (turpmāk – noteikumu projekts) izstrādāts pēc Finanšu ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2021. gada 31. decembrī noslēdzas tehniskās palīdzības (turpmāk – TP) otrās kārtas specifisko atbalsta mērķu (turpmāk – SAM) īstenošana. Šobrīd TP otrās kārtas ietvaros ir pieejama kopējā finansējuma rezerve,kas ir atbilst MK noteikumu[[1]](#footnote-1) 6.¹ punktā noteiktajam apjomam, lai nodrošinātu TP projektu sekmīgu īstenošanu. Šobrīd papildus finansējums no finansējuma rezerves nav piešķirts nevienam TP finansējuma saņēmējam.2020. gada 16. decembrī stājās spēkā grozījumi TP otrās kārtas MK noteikumos ar ko TP finansējuma saņēmējiem tika piešķirts papildus finansējuma apjoms TP projektu īstenošanai līdz 2021. gad 31. decembrim, lai nodrošinātu un īstenotu institūciju funkcijas pilnā apmērā.Analizējot TP projektu finansējuma izlietojumu 2020. gadā, ņemot vērā Covid-19 pandēmijas sekas, kā arī TP projektu apguves prognozes 2021. gadam, TP projektu ietvaros šobrīd pieejamā finansējuma ietvaros var veidoties neizlietotais finansējums. Lai nodrošinātu ES fondu TP finansējuma pilnvērtīgu apguvi, t.sk., kopējās finansējuma rezerves apguvi un, nodrošinot projekta ietvaros plānoto darbību un mērķu pilnvērtīgu izpildi un mainoties ES fondu plānošanas periodiem, tiktu saglabāta finansējuma pieejamības nepārtrauktība, Finanšu ministrija, kā vadošā iestāde, ierosina ES fondu TP specifisko atbalsta mērķu īstenošanai pieejamo finansējumu noteikt laika posmam līdz 2023. gada 31. decembrim.Ņemot vērā, ka 2021. – 2027.gada plānošanas perioda TP projektu īstenošanas uzsākšana plānota 2022. gada ietvaros, 2014.-2020. gada plānošanas perioda TP projektu īstenošanas laiku pēc 2021. gada 31. decembrim plānots pagarināt analizējot uz to brīdi pieejamo finansējumu individuāli katram TP projektam, kā arī pieejamo kopējo finansējuma rezerves apjomu. Ja būs nepieciešams MK noteikumu pielikums tiks precizēts pēc papildus nepieciešamā finansējuma sadales. Pastāv iespēja, ka pielikums tiks precizēts tikai pēc projektu pabeigšanas. Aktuālais pieejamais finansējums būs saistošs, ko saskaņos vadošā iestāde.Ministru kabineta noteikumu projekts paredz aizstāt visā MK noteikumu tekstā laika posmu, nosakot to no 2019. gada 1. janvāra līdz 2023. gada 31. decembrim attiecībā uz TP otrai kārtai pieejamo finansējumu, uzņemtajām saistībām SAM ietvaros, 18.2.2. apakšpunktā, 27. punktā un pielikuma nosaukumu. Papildus iekļauts jauns apakšpunkts 13.9. šādā redakcijā: “13.9. Ar izvērtēšanas ieteikumu uzraudzības vadību saistītas izmaksas, tai skaitā IT risinājumu izstrādes un uzturēšanas izmaksas.”, lai nodrošinātu efektīvu un pārskatāmu izvērtēšanas ieteikumu ieviešanas uzraudzības vadību, izmantojot mūsdienu prasībām atbilstošu, ērtus un vienkārši lietojamus risinājumus, vienlaikus veicinot administratīvā sloga samazināšanu ar izvērtēšanas Izvērtējumu ieteikumu uzraudzības vadību saistītu darbību veikšanai ES fondu vadībā iesaistītajām institūcijām.Šobrīd pieejamā finansējuma rezerve ir atbilstoša MK noteikumu 6.¹ punktam un šobrīd papildus finansējums no finansējuma rezerves nav piešķirts nevienam TP finansējuma saņēmējam.Indikatīvi tiek plānots, ka ES fondu 2014.-2020. gada plānošanas perioda TP pieejamā finansējuma ietvaros tiks pagarināti tie projekti kuriem finansējuma apjoms ir neliels, bet lielie TP projekti, kuriem finansējuma apjoms ir vairāki milj. euro tiks īstenoti tikai no ES fondu 2021.-2027. gada plānošanas perioda finansējuma. Attiecīgi pagarinātie TP projekti, beidzoties īstenošanas termiņam, tiks īstenoti no jaunā perioda TP līdzekļiem, tāpēc vai finansējuma saņēmēji īstenos vienlaikus divus TP projektus šobrīd nevar pateikt.TP SAM īstenošanas termiņš noteikts līdz 2023. gada 31. decembrim, ņemot vērā SAM 10.1.1. “Palielināt Kohēzijas politikas fondu izvērtēšanas kapacitāti” ietvaros īstenotā projekta Nr. 10.1.1.0/18/TP/001 “Kohēzijas politikas fondu izvērtēšanas nodrošināšana pierādījumu bāzes veidošanai uz rezultātiem vērstu un efektīvu Eiropas Savienības (ES) fondu ieguldījumu plānošanai un veikšanai Latvijas tautsaimniecībā” īstenošanas specifiku – nodrošināt ES fondu lietderības, efektivitātes un ietekmes izvērtēšanas nepārtrauktību mainoties ES fondu plānošanas periodiem.Ņemot vērā, ka pašlaik nav pieejams ES fondu 2021. – 2027. gada plānošanas perioda tehniskās palīdzības finansējums, ir svarīgi, lai, mainoties ES fondu plānošanas periodiem, tiktu saglabāta finansējuma pieejamības nepārtrauktība ES fondu lietderības, efektivitātes un ietekmes izvērtēšanai.Lietderības, efektivitātes un ietekmes izvērtējumu veikšana ir kopumā laikietilpīgs darbību kopums – nereti laika posms no izvērtējuma tēmas sagatavošanas līdz izvērtējuma noslēguma ziņojuma sagatavošanai aizņemt līdz pat diviem kalendārajiem gadiem, t.sk. izvērtējuma veikšana atkarībā no izvērtējuma specifikas, tvēruma un izmantotās metodoloģijas aizņem līdz pat 15 – 18 mēnešiem. Attiecīgi, 2022. un 2023. gadā veicamo izvērtējumu plānošana ir jāuzsāk savlaicīgi, jau 2021. gada otrajā pusē. Finansējuma pieejamības pārtrauktība neļautu veikt savlaicīgu Eiropas Parlamenta un Padomes regulējumam atbilstošu izvērtējumu veikšanu, vienlaicīgi kavējot uz pierādījumiem balstītu ES fondu plānošanu un uz rezultātiem orientētu ES fondu ieguldīšanu Latvijas tautsaimniecībā un sabiedrībā saskaņā ar projekta mērķi. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  ES fondu vadībā iesaistītās valsts pārvaldes iestādes, sadarbības partneri, sociālie partneri, biedrības un nodibinājumi, kā arī Iepirkumu uzraudzības birojs un republikas pilsētu pašvaldības. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekta regulējums nemaina ES fondu vadībā iesaistīto institūciju un TP saņēmēju tiesības un pienākumus, kā arī veicamās darbības, tādējādi administratīvais slogs nemainās. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Atbilstības izmaksu monetārs novērtējums | MK noteikumu projekts šo jomu neskar. |
| 5. | Cita informācija | Nav  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| MK noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| MK noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| MK noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  MK noteikumu projekts attiecas tikai uz ES fondu vadībā iesaistītajām institūcijām, līdz ar to sabiedrības līdzdalība nav bijusi nepieciešama. |
| 2. | Sabiedrības līdzdalība projekta izstrādē | Sabiedrības līdzdalība MK noteikumu projekta izstrādē nebija nepieciešama. |
| 3. | Sabiedrības līdzdalības rezultāti | Sabiedrības līdzdalība MK noteikumu projekta izstrādē nebija nepieciešama. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, Labklājības ministrija, Vides aizsardzības un reģionālās attīstības ministrija, Satiksmes ministrija, Ekonomikas ministrija, Tieslietu ministrija, Centrālā finanšu un līgumu aģentūra kā finansējuma saņēmējs, Veselības ministrija, Valsts kase, Iepirkumu uzraudzības birojs, Valsts kanceleja, Izglītības un zinātnes ministrija, Kultūras ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  Jaunu institūciju izveide, esošu institūciju likvidācija vai reorganizācija nav paredzēta. MK noteikumu projekts neietekmē pārvaldes funkcijas un institucionālo struktūru. |
| 3. | Cita informācija | Nav. |

Finanšu ministrs J.Reirs

Zandbergs, 67 095 532

Edgars.Zandbergs@fm.gov.lv

1. Ministru kabineta 2018. gada 4. septembra noteikumi Nr. 562 „Darbības programmas „Izaugsme un nodarbinātība” 2.10. prioritārā virziena „Tehniskā palīdzība „Eiropas Sociālā fonda atbalsts Kohēzijas politikas fondu ieviešanai un vadībai””, 2.11. prioritārā virziena „Tehniskā palīdzība „Eiropas Reģionālās attīstības fonda atbalsts Kohēzijas politikas fondu ieviešanai un vadībai”” un 2.12. prioritārā virziena „Tehniskā palīdzība „Kohēzijas fonda atbalsts Kohēzijas politikas fondu ieviešanai un vadībai”” projektu iesniegumu atlases otrās kārtas noteikumi” (turpmāk – MK noteikumi) [↑](#footnote-ref-1)